open-index/open-wikipedia-markdown huggingface dataset:
Gustave Garrigou

De **Gustave Garrigou**, gebuer de 24. September 1884 zu Jaoul-Vabre, a gestuerwen den 28. Januar 1963 zu Esbly, war e franséische Vëlossportler an Tour de France-Gewënner.

## Biographie
De Garrigou war Profi vun 1907 bis 1914.

Hien ass vun 1907-1908 an der Ekipp Peugeot gefuer, duerno vun 1909 bis 1912 bei Alcyon, a vun 1913 bis 1914 erëm bei Peugeot.

Hie war och dacks den Zweeten an zwar bei Milano-Sanremo (1907 an 1912), bei Bordeaux-Paris (1911) a bei Paris-Roubaix (1912).

Bei Bordeaux-Paris war hien och nach 1907 an 1912 den Drëtten.

2008 gouf hien an d'Lëscht vun de Gloires du sport opgeholl.
### Spëtznumm
* Lord Brummel

## Palmarès
* Tour de France: 1911
* 8 Etappe gewonnen am Tour de France
* Franséisch Stroosselandesmeschterschaften: 1907 an 1908
* Tour de Lombardie: 1907
* Milano-Sanremo: 1911 (2.: 1907, 1912)
* Paris-Bruxelles: 1907, (2.: 1909)
* Circuit de Brescia: 1910

## Resultater am Tour de France
* Tour de France 1907: 2. am Generalklassement a Gewënner vun 2 Etappen
* Tour de France 1908: 4. am Generalklassement
* Tour de France 1909: 2. am Generalklassement a Gewënner vun enger Etapp
* Tour de France 1910: 3. am Generalklassement a Gewënner vun enger Etapp
* Tour de France 1911: 1. am Generalklassement a Gewënner vun 2 Etappen
* Tour de France 1912: 3. am Generalklassement
* Tour de France 1913: 2. am Generalklassement a Gewënner vun enger Etapp
* Tour de France 1914: 5. am Generalklassement a Gewënner vun enger Etapp
## Um Spaweck
* Profil op cyclingarchives.com
Virgilius

De **Virgilius vu Salzburg** (oder **Virgil vu Salzburg**), gebuer ëm 700 an Irland, a gestuerwen de 27. November 784 zu Salzburg war en hellege Bëschof vun der Diözees Salzburg.

## Säi Liewen
De Virgilius staamt aus enger irescher adeleger Famill, an huet do *Feirgil* geheescht. Seng Ausbildung huet hien am Klouschter Iona kritt.

Mat zwéin Unhänger ass hien am Joer 743 als Missionnaire bei de Kinnek Pippin III. vu Franke komm, deen hien 745 bei den Herzog Odilo a Bayern geschéckt huet, zu deem deemools och Salzbuerg gehéiert huet.

Am selwechte Joer gouf hien Abt vum Klouschter Sankt Peter an huet Diözees Salzburg geleet. De Virgilius stellt och nach eng richteg Usiicht iwwer d'Gestalt vun der Äerd op. D'Bëschofswei huet hien eréischt de 15. Juni 749 oder 755 kritt.

Wéinst enger Dafformel koum et zum Sträit mat dem Bonifatius. Well de Virgil d'Antipode-Léier vertrueden huet, gouf hie souguer der Ketzerei verdächtegt. A béide Fäll huet sech de Poopst fir de Virgilius entscheet.

Hien huet de Modestus an de Libellus virun 767 fir Missionéierung a Kärnten geschéckt, a konnt doduerch d'Diözeesegebitt vergréisseren a gëtt och *Apostel Kärntens* genannt.

Zu Salzburg léisst hien eng Kathedral bauen, déi hien de 24. September 774 (oder 784) dem hl. Rupert vu Salzburg geweit huet.

De Virgilius gouf den 18. Juni 1233 helleg gesprach. Am Joer 1288 krut hien en Altor am Salzburger Doum opgeriicht, wou hien zanterhier begruewe läit.

## Duerstellung
De  gëtt gemenkerhand mam Attribut vun enger Lilje duergestallt, déi aus engem Häerz wiisst.

## Veréierung
Dem Virgilius säin/hiren Dag ass 27. November.

Hien ass de Patréiner vum Bundesland, der Diözees an der Stad Salzburg gradewéi vun de Kanner.
## Kuckt och
* Lëscht vun de chrëschtlechen Hellegen

## Literatur
* Heinrich Dopsch (Hrsg.): *Virgil von Salzburg, Missionar und Gelehrter. Beitr. d. internat. Symposiums*. Amt d. Salzburger Landesreg., Salzburg 1985
* Heinz Dopsch: "Virgil(ius) von Salzburg", in: *Lexikon der Heiligen und der Heiligenverehrung*. 3. Band. Herder, Freiburg i. B. 2003, ISBN 3-451-28193-7
* Thomas Forstner: "Der heilige Virgil", in: *Ihr Freunde Gottes allzugleich*
* Franz Pagitz: "Virgil als Bauherr der Salzburger Dome", in: *Mitteilungen der Gesellschaft für Salzburger Landeskunde*. 1969

## Um Spaweck

* Biographisch-Bibliographisches Kirchenlexikon
* Biographie des Erzbistums München
* De  am ökumeenesche Lexikon vun den Hellegen
Tour de France 1903

Den éischten Tour de France gouf 1903 vum 1. Juli bis den 19. Juli gefuer.

## Am Grousse Ganzen

* Den Depart vun der éischter Etapp ass den 1. Juli zu Montgeron, südlech vu Paräis virum Café «Le réveil matin» um 15h16.
* Um Programm sti 6 Etappe mat am Ganzen 2.428&nbsp;km.
* 80 Coureure sinn ageschriwwen awer et sinn der nëmme 60 um Depart, an 21 fueren der den Tour fäerdeg.

## Etappen

## Um Spaweck
* Artikele vum ''Tour de France'' 1903 an den ''Archives municipales de Nantes''
Gérard Rasquin

De **Gérard Rasquin**, gebuer den 30. Juli 1927 zu Paräis, a gestuerwen den 11. Dezember 2012 an der Stad Lëtzebuerg, war e lëtzebuergesche Jurist a Liichtathleet.

Säi Papp war de Michel Rasquin.

## Berufflech Karriär
* Affekot
* 1956-1990: Europäesche Geriichtshaff (Kabinettschef vum Charles Léon Hammes)
* Kammerherr um Groussherzoglechen Haff, duerno
* Éierenchambellan um Groussherzoglechen Haff

## Leeschtungen als Liichtathleet
* Participatioun bei den Olympesche Spiller 1952 zu Helsinki an 1956 zu Melbourne
* 1948-1949: Bronzemedail op 400 m an 800 m um Championnat vun den Universitairen zu Merano
* 1949-1950: Neie LASEL-Rekord op 300 m a 36.9 Sek.
* 1950-1951: Goldmedail um Championnat vun den Universitairen zu Lëtzebuerg (Neie LASEL-Rekord an 49,5’’)
* 1951: Goldmedail op de 400m um Europachampionnat vun der Liichtathleetik
* 1951-1952: Neie Lëtzebuerger Rekord op 400 m. an 49,0"
* 1953-1954: Neie Lëtzebuerger LASEL-Rekord op den 800m an 1'52"2
* 1954: 6. op den 800m um Europachampionnat vun der Liichtathleetik (1'51"4)
* 1977-1989: President vum COSL

## Auszeechnungen
* Chevalier vum Ordre de Mérite du Grand-Duché de Luxembourg

## Kuckt och

## Um Spaweck
* Liest, wéi de Gérard Rasquin de Ch. L. Hammes gesinn huet
Paris

De Begrëff **Paris** bezeechent:

* de franséischen Numm vun der Haaptstad vu Frankräich: Paräis,
* e Virnumm: Paris (Virnumm),
* eng Gestalt aus der griichescher Mythologie: Paris (Mythologie),
* e Museksalbum vum Paris Hilton: Paris (Album).
Jacques Cassini

De **Jacques Cassini**, gebuer den 18. Februar 1677 zu Paräis, a gestuerwen de 16. Abrëll 1756 zu Thury bei Clermont; och *Cassini II* genannt, war e franséischen Astronom a Geodet, de sech ënner anerem mat der Äerdfigur befaasst huet.

De Jacques Cassini ass de Jong vum Jean-Dominique (it: Giovanni Domenico) Cassini, dem Direkter vum Paräisser Observatoire. Hie studéiert am College Mazarin zu Paräis, dat hien am Alter vu 14 oder 15 Joer mat enger Aarbecht iwwer d'Optik verléisst.

Am Joer 1694 gouf hie bei der Académie des sciences zougelooss, an ëm 1698 bei engem Openthalt an England an d'Royal Society of London opgeholl.

Unhand vun de Meridian- respektiv Gradmiessungen, déi hie 1700 zesumme mat sengem Papp a Frankräich gemaach hat, stellt hien d'Hypothese op, datt de Polradius vun der Äerd méi grouss wéi den Äquatorradius wier, datt d'Äerd also wéi en Ee misst ausgesinn. Am Géigesaz zu him vertrieden déi englesch Astronomen ënner der Leedung vum Isaac Newton d'Usiicht, datt d'Äerd op de Polen ofgeplattt wier, well d'Äerdrotatioun eng Zentrifugalkraaft bewierke misst. Fir deemools awer eng vun deenen zwou Theese widderleeën ze kënnen, waren d'Gradmiessungen nach ze ongenee.

Vu 1709 un, wéi d'Séikraaft vu sengem Papp ofgeholl huet, huet de Jacques ëmmer méi d'Aufgaben am Observatoire zu Paräis iwwerholl.

Hien huet weider 1718 a 1733 Vermiessungen a Frankräich gemaach a bei der leschter ass hie vu sengem Jong, César-François ënnerstëtzt ginn. D'Miessungen hunn nees d'Eeform-Theese vun der Äerd gestëtzt, déi gouf awer ugezweiwelt, well nei Miessunge vum Pierre Bouguer a Charles Marie de la Condamine 1735 am Peru a vum Pierre de Maupertuis 1736 a Lappland d'Thees vun der Ofplattung op de Polen ënnerstëtzt hunn.

De Cassini huet der Astronomie wäertvoll Impulser ginn, duerch seng exakt Tabellen iwwer d'Sonn, den Äerdmound, d'Planéiten an d'Mounde vum Jupiter a vum Saturn, souwéi duerch Miessunge vun der Eegebeweegung vu Fixstären.

De Jacques Cassini ass de 16. Abrëll 1756 un de Follge vun engem Accident gestuerwen, bei deem sech den Dag virdru seng Kutsch iwwerschloen hat.

Den Asteroid (24102) Jacquescassini ass no him benannt ginn.

Säin Nofollger als Direkter vum Observatoire gouf säi Jong César-François Cassini de Thury.

## Wierker

* Cassini, * Marsdäischtert duerch den Äerdmound, gesinn am Paräisser Observatoire Beobachtung, den 18te Januar, 1726.* In: Kinneklech Akademie vun de Wëssenschaften zu Paräis, physesch Ofhandlungen. Band 7, 1751. Korn (Hrsg.), S. 660–661, (http://www-gdz.sub.uni-goettingen.de/cgi-bin/digbib.cgi?PPN343938480_0007)
* *Éléments d'astronomie*, 1740
* *De la grandeur et figure de la terre*, 1720
Al Battani

De **Mohammed ibn Dschâbir al-Battânî** oder **Mohammed ben Geber ben Senan Abu Abdallah al Batani**, (lat: **Albategnius** oder **Albatanius**) (ar:**محمد بن جابر بن سنان البتاني**) gebuer tëscht 850 an 869 zu Harran no bei Şanlıurfa - haut Tierkei; a gestuerwen 929 op der Rees vu Bagdad op Rakka am Schlass Dschass. Hie war e kurdesche Geléierten a gëllt als ee vun deene gréissten Astronomen aus dem Noen Osten.

Den Al-Battânî huet der arabescher Welt d'Grondlag vun dem Léierbuch *Retha Ganita* vermëttelt: indesch Zifferen, d'Konzept vun der Null, d'Grondlag vun der Geometrie an der Algeber. Duerch d'Araber weider entwéckelt koumen dës Grondlage spéider no Europa. 
D'astronomesch Tafele vum Al-Battânî goufe mat dem Titel *Scientia Stellarum* fir d'éischt am Joer 1537 zu Nürnberg gedréckt.

Den Al-Battânîs war Gouverneur vun de Kalifen a Syrien. Seng astronomesch Observatiounen huet hien deels zu Damaskus, deels zu Aracta a Mesopotamien gemaach. Hien huet d'Längt vum Sonnejoer op 365 Deeg 5 Stonnen 46 Minutte 24 Sekonne berechent, also bis op ronn zwou Minutte genee.
 
Den Al-Battânî huet déi (visuell) Exzentrizitéit vun der Sonnebunn méi genee ënnersicht an dobäi fir d'éischt d'Beweegung vum Apogeum festgestallt an d'Beweegung vun de Planéite ganz genee berechent.

Weider huet hien nei Tafelen a vill Modifikatioune bei déi gebräichlech Theorie, d'ptolemäescht System, gesat. Bedeitend ass awer virun allem de Verdéngscht vum Al-Battânî ëm d'Trigonometrie, bei där hien als éischten amplaz vun de Seenen de Sinus gebraucht huet. Hien huet als éischten de Sinussaz fonnt a bewisen.

Ausserdeem huet hie bewisen, datt d'Verhältnes vum Sinus zum Cosinus dem Tangens entsprécht:

::\tan \alpha = \frac{\sin \alpha}{\cos \alpha}
::\sec \alpha = \sqrt{1 + \tan^2 \alpha }

## Um Spaweck
* Biographie bei MacTutor (engl.)
André Mergenthaler

Den **André Mergenthaler**, eigentlech *André Mergen*, gebuer de 17. Februar 1957 zu Péiteng, ass e lëtzebuergesche Museker a Komponist.

Hien huet Klarinett an der Rodanger Musek an an der Péitenger Museksschoul geléiert. No enger kuerzer Zäit huet hien ëmgesuedelt op Saxophon. Seng Léier huet hien dunn op de Conservatoire vun Esch-Uelzecht, Metz a Paräis gefouert. Am "European Youth Orchestra" huet hien och eng Zäit als Jugendleche gespillt, an éischt Erfarungen an der klassescher Musek gesammelt. Duerno koume véier Joer op der Hochschule für Musik Köln, wou hien Cello studéiert huet.

Aacht Joer laang war den André Mergenthaler bei der Grupp Art Zoyd. Mat hinnen ass hien an Europa, den USA an den *Ostblocklänner* opgetrueden. Nodeem hien nees a sengem Heemechtsland war, ass e meeschtens als Solist um Cello opgetrueden, an ass aktive Member vun der Museksgrupp Brigade d'intervention musicale.

2002 huet hien den *[[Nosferatu (Film 1922)|Nosferatu]]* vum Friedrich Wilhelm Murnau an der Cinémathèque live um elektresch-verstärkten Cello vertount. Och fir d'Filmer *Voyage* (1987, Regie: Marie-Hélène Massin), *Der Mensch mit den modernen Nerven* (1988, Regie: Bady Minck), *[[Hochzäitsnuecht]]* (1991, Regie: Pol Cruchten), *Mécanomagie* (1996, Regie: Bady Minck), huet hien d'Musek komponéiert.

Am Film *[[Dammentour]]* hat hien eng kleng Roll.

Am Joer 2004 ass hie beim Rock um Knuedler opgetrueden.

Bei der 7. Editioun vum Lëtzebuerger Filmpräis war hien an der Kategorie "Bescht kënschtleresch Kontributioun" fir seng Musek fir de Film *[[Fieber]]* nominéiert.

## Discographie
* 1989, *The end of the end* (MC)
* 1993, *Musik für einen Engel* (CD)
* 1999, *Mergenthaler Divertimento pour 22 solistes*
* 2004, *Jubilations* (CD)

## Gielchen
* Chevalier vum Ordre de Mérite du Grand-Duché de Luxembourg (Promotioun 2013)

## Literatur
* Haas, Luke: Lëtzebuerger Rocklexikon II (1987-1994), 1995, Éditions Revue, ISBN 2-919999-03-6

## Um Spaweck

* Den André Mergenthaler op youtube.com
James Cook

Den **James Cook**, gebuer de 27. Oktober 1728 zu Marton bei Middlesbrough, a gestuerwen de 14. Februar 1779 an der Bucht vu Kealakekua op Hawaii, war e britteschen Entdecker.

Bal ouni Schoulbildung huet den James Cook sech säin nautescht a kartographescht Wësse wärend de Wanterméint selwer bäibruecht, wann de Kueleseegler, op deem hie sech bannen 8 Joer vum Schëffsjong zum Adjoint vum Steiermann héichgeshafft hat, am Hafe louch.

1755 ass hie bei *Royal Navy* gaangen an huet op verschiddene Reesen tëscht 1758 an 1767 u Bord vun der *"Pembroke"* de Sankt-Lorenz Stroum an d'Küste vun Neifundland a Labrador vermooss.

Opgrond vun dësen Erfarungen huet de Cook dorophin 1768 de Kommando iwwer eng Expeditioun kritt, déi am Optrag vun der kinneklecher geographescher Gesellschaft am Pazifik en astronomescht Evenement, de Venustransit virun der Sonn, observéiere sollt. Op der *"Endeavour"* huet de Cook 1769 Tahiti erreecht an d'Liewe vun de Leit vun do studéiert. Ausserdeem huet hien all d'Insele ronderëm kartographéiert an zu Éiere vun deenen, déi hien ugestallt haten, *Gesellschaftsinsele* genannt. No der Feststellung, datt Neiséiland aus 2 Haaptinsele besteet, ass de Cook no engem Openthalt op der Ostküst vun Australien 1771 an England zeréckgefuer.

Fir d'Existenz vun engem vegetatiounsräiche Südpolarkontinent ze klären ass de Cook zweemol iwwer de südleche Polarkrees virgedrongen, mä hien huet do nëmmen d'Äismasse vun der Antarktis fonnt.

Op senger 3. Expeditioun wollt de Cook no engem nërdleche Passage tëscht dem Atlantik an dem Pazifik sichen. Hien ass 1776 vu Plymouth fortgefuer an huet, nodeem hie vun Neiséiland an Tahiti koum, 1778 Hawaii nees entdeckt. Nodeem hien d'Westküst vun Nordamerika erreecht hat, ass hien no Norden an d'Beringstrooss geseegelt, wou hien, nodeem en iwwer de 70. nërdleche Breedegrad erausgefuer war, vun Dreifäis gezwonge gouf, nees ëmzedréinen.

Zeréck op Hawaii ass hie bei engem Sträit mat den Urawunner ëm d'Liewe komm.

Op senge laange Séireesen ouni frësch Liewensmëttel huet de Cook erausfonnt, datt Zitrounen a Sauermous exzellent Mëttele géint Skorbut sinn.

## Um Spaweck
Pied à coulisse

E **Pied à coulisse** och nach *Schibleer* ass en Instrument fir Längten ze moossen. De Pied à coulisse gëtt haaptsächlech am Maschinnebau gebraucht fir baussenzeg Duerchmiessere vu Maschinnendeeler (wéi z.&nbsp;B. Schrauwen oder Pistonen) ze moossen oder bannenzeg Duerchmiessere vu Buerungen. Normalerweis ass och nach e Miessstaf dru fir Déifte vu Buerungen ze moossen.

Eng besonnesch Zort vu Schibleer ass d'Klupp, déi an der Forstwirtschaft gebraucht gëtt fir Duerchmiessere vu Beem ze moossen.

## Um Spaweck
Mikrometerschrauf

Eng **Mikrometerschrauf ** ass e Geschier fir besonnesch bei klengen Objeten Längte ganz genee bis an de Mikrometerberäich eran ze moossen, andeems een den Objet tëscht déi zwou Moossplatinne spaant.

Gewéinlech ass et wéi um Bild niewendrun eng Bigelmiessschrauf déi bis zu 25 Millimeter moosse kann. Et gëtt mat Hëllef vun engem Schrauwegewënn gemooss, dat normalerweis eng Steigung vun engem hallwe Millimeter huet.

Fir en Objet ze moosse gëtt en tëscht déi zwou Platinne gehalen. Déi eng dovun ass fest justéiert an déi aner kann iwwer e rengt Gewënn bäigedréint ginn, bis déi zwou Miessflächen den Objet beréieren. Dobäi muss ee gutt oppassen dat den Objet dee gemooss gëtt genee ausgeriicht ass, soss kënnt et zu Moossfeeler. Et muss een och oppassen datt een d'Astellschrauf nëmme sou wäit dréint bis se um Cliquet vun der agebauter Rutschkupplung ukomm ass. Da kann een déi gemoosse Längt op der Haaptskala ofliesen. Wann d'Schrauf kee ganzen Tour gedréint gouf, da kann een op der Nieweskala d'Honnerstel ofliesen.

## Um Spaweck
Internationalen Eenheetesystem

Den **Internationalen Eenheetesystem**, dacks ofgekierzt mat **SI** (vum fr. *Système international d'unités*) verkierpert de moderne metresche System an ass deen am wäitste verbreeten Eenheetesystem fir physikalesch Eenheeten.

Den SI-Eenheetesystem ass opgrond vun de Fuerderunge vu Wëssenschaft a Fuerschung entstanen, mä et ass mëttlerweil och dee predominanten Eenheetesystem vun Ekonomie an Handel ginn. A ville Staaten, wéi z.&nbsp;B. och zu Lëtzebuerg, ass de Gebrauch vum SI-Eenheetesystem am administrativen oder geschäftleche Schrëftverkéier gesetzlech virgeschriwwen.

## Déi 7 Basiseenheeten
D'Definitioune vun de Basiseenheeten a -gréisste vum SI sinn net definitiv, mä evoluéiere mam fortschrëttleche Stand vun der Miesstechnik. Am SI entspriechen déi siwe Basisgréissten de siwe Basiseenheeten. Fir kënnen d'Basiseenheete bei verschiddene Gréissteskalen ze gebrauchen, hëlt ee bestëmmt Virsilben wéi "Kilo-" oder "Milli-".

|
|}

## Um Spaweck

* Definitioun vun de Basiseenheeten
* SI-Eenheete-Broschüre vum BIPM
* Règlement grand-ducal iwwer d'Moosseenheeten
Klupp

Eng **Klupp** ass en Instrument dat an der Forstwirtschaft gebraucht gëtt fir Duerchmiessere vu Ronnholz (Beem) ze moossen. Wann d'Holz um Buedem läit gëtt den Duerchmiesser op der Mëtt gemooss an de Volume gëtt mat der Zylinderformel gerechent. Wann de Bam nach do steet gëtt op Broschthéicht gemooss an de Volume gëtt meeschtens aus Tabellen erausgelies déi fir verschidden Holzaarten a Standuerter opgestallt sinn. D'Basis vun der Rechnung ass awer d'Formel fir e Keegel auszerechnen. Well déi Miessungen net sou honnertprozenteg genee sinn a vun der Déckt vun der Schuel ofhänke kënne sinn do Toleranze virgesinn. Déi Toleranze sinn an EU Bestëmmungen iwwer den Handel vum Holz an Europa festgeluecht.

Et ënnerscheet een hautdesdaags tëscht mechaneschen an elektronesche Kluppen

Mechanesch Kluppe gläichen engem grousse Pied à coulisse. Elektronesch Kluppen erméiglechen eng elektronesch Miessung a Späicherung vun de Miessdaten fir datt déi digital kënne weiderverschafft ginn. Do gëtt et verschidde Bauformen déi awer méi oder manner der mechanescher Klupp gläichen.

De 27. Juni 1986 huet den Deputéierte François Colling am CEPS/INSTEAD zu Walfer, a Presenz vum Minister Robert Krieps, déi weltwäit éischt elektronesch Klupp virgestallt. Den 30. Juni 1986 konnt een am Luxemburger Wort liesen "Welt-Erstvorstellung eines Luxemburger Produktes: Selbstregistrierende Meßkluppe, eine Erfindung von Pierre Schram". De Pierre Schram war Forstingenieur a Chef vum *Aménagement forestier* bei der Lëtzebuerger Forstverwaltung. Leider konnt deemools kee Partner fir d'Vermaartung fonnt ginn, sou datt et fir Lëtzebuerg beim Prototyp bliwwen ass. Ausganks der 1990er Jore koumen an Däitschland déi éischt elektronesch Kluppen op de Maart, an no an no huet sech an der Holzindustrie d'digital Holzvermiessung installéiert.
Joseph Sayagh

De **Joseph Sayagh**, gebuer de 25. September 1949 zu Fez a Marokko, war vun 1990 bis 2011 den aachte Groussrabbiner vu Lëtzebuerg.

## Kuckt och
* Lëscht vun de Groussrabbiner vu Lëtzebuerg
* Juddentum zu Lëtzebuerg

## Um Spaweck
* Petitioun a Poleemik géint d'Ofsetzung vum Rabbiner: Soutien et défense du Grand Rabbin du Luxembourg Joseph Sayagh
Becherglas

E **Becherglas ** ass en zylindresche Becher, deen uewen e liicht no bausse gebéite Bord huet an eng Zull fir erauszeschëdden. Laanscht d'Säit ass eng Skala drop gedréckt.

D'Becherglas ass nieft dem Erlenmeyerkolwen ee vun de meeschtgebrauchte Behälter an engem Laboratoire.

D'Becherglas gëtt fir vill Zwecker gebraucht, wou en einfache Glasbehälter muss benotzt ginn, z.&nbsp;B. fir d'Erhëtzen oder d'Zesummeschëdde vu Flëssegkeeten. De Virdeel vum Becherglas ass datt d'Borosilikatglas feierfest an duerchsiichteg ass. Becherglieser si relativ bëlleg. Et gëtt der och aus Polypropylen; déi sinn awer net resistent géint d'Hëtzt a kënne vu Saieren ugegraff ginn.

Becherglieser gëtt et nieft de Standartmoossen a méi schmuelen héijen Ausféierungen an et fënnt ee Gréisste vu 5 ml bis iwwer 10 Liter.

## Um Spaweck
Zimier

En **Zimier** (franséisch "cimier", englesch "crest") ass den Numm fir eng mëttelalterlech Helm-Dekoratioun. An der Heraldik gëtt de Begrëff heiansdo, amplaz vum Wuert Timbre, fir de ganzen Helm mat senger Dekoratioun benotzt.

## Geschicht

Den éischten dokumentéierten mëttelalterlechen Zimier as deen um Sigel vum Grof Baudouin IX. vu Flandern em'd Joer 1197 wou e klenge Léiw ("lion passant") um Helm steet.

Kuerz duerno verbreet sech de Gebrauch vun Zimieren, duerch West Europa. Speziell am Hellege Réimesche Räich ginn d'Zimiere séier en Zeeche vun der Ritterschaft an hire Famillen.

Bei de Lëtzebuerger Grofe kënne mer mam Heinrich VII. sengem Sigel aus dem Joer 1297 fir d'éischt sou een Zimier, deen e befligelten Drach (d'Melusina) deen aus enger Biitche klëmmt duerstëllt, noweisen. Vum Jang de Blannen un, droen dann d'Grofen den traditionelle béimeschen Zimier vun engem Puer schwaarze Flilekken déi mat gëllene Lanneblieder garnéiert sinn (*un vol de sable semé de feuilles de tilleul d'or*).

## Bibliographie
*Manuel du Blason, D. L. Galbreath, Léon Jéquier
*Armorial du pays de Luxembourg, Dr. Jean-Claude Loutsch
6 Jours de Paris

D**'6 Jours de Paris** ass eng Vëloscompetitioun op der Pist déi a 6 Deeg gefuer gouf.

Dës Zort Coursse sinn eng Zäit laang uechter Europa, Amerika an Oceanien a ville grousse Stied organiséiert ginn a ware ganz populär.

D*'6 Jours de Paris* sinn an de Joren 1913 an 1914, vun 1921 bis 1939, vun 1946 bis 1958, vun 1984 bis 1986 a vun 1988 bis 1989 gefuer ginn. Zanter 1989 goufe se net méi organiséiert.

## Aner 6-Deegcourssen no Länner

### Europa
*Frankräich: Bordeaux, Grenobel, Lille, Marseille Nice, Nouméa, Saint-Etienne an Toulouse. Déi eenzeg 6-Deegcourse a Frankräich déi iwwerlieft huet gëtt nach zu Grenobel gefuer.
*Däitschland: a 17 verschiddene Stied
*Belsch
*Dänemark
*Spuenien
*England
*Italien a 6 Stied
*Holland
*Russland
*Schwäiz

### Amerika
*Argentinien
*Brasilien
*Kanada a 7 Stied
*Kolumbien
*USA an 23 Stied
*Mexiko
*Uruguay
### Oceanien

*Australien an 10 Stied

Dës Courssen déi virum Zweete Weltkrich ganz beléift waren haten ëmmer zolidd Präisgelder.

Mat déi bekanntst Champione vu 6-Deegcoursse waren de Piet Van Kempen, den Oscar Egg, de Rik Van Steenbergen, de Peter Post, de Patrick Sercu an den Eddy Merckx deen ee vun de gréisste 6-Deegfuerer war éier déi Coursse lues a lues verschwonne sinn ausser an Däitschland wou der nach reegelméisseg gefuer ginn.
Ferdinand Bracke

De **Ferdinand Bracke**, gebuer zu Hamme de 25. Mee 1939, ass e fréiere belsche Vëlossportler.

De Bracke war Profi vun 1962 bis 1978.

Hie war ee vun de beschten Zäitfuerer an dat grad sou gutt op der Strooss wéi op der Pist (Poursuite). Op der Pist gouf hien tëscht 1965 an 1973 fënnefmol belsche Meeschter, dovu véiermol an der Poursuite an eng Kéier hanner Derny. Hie war och zweemol Weltmeeschter an der Poursuite (1964 an 1969). 1967 huet hien als éischten de Stonneweltrekord iwwer d'Grenz vun 48 Km/St. gedréckt an 1971 huet en d'Vuelta gewonnen.

 
## Palmarès
 
### [[1962]]
* 1. am Grand Prix des Nations

### [[1964]]

* Weltmeeschter an der Poursuite (Pist)

### [[1965]]

* 1. am Generalklassement vum Tour de Haute-Loire

### [[1966]]

* 1. an der 1. Etapp (b) vum Tour de Belgique
* 1. an der 19. Etapp vum Tour de France
* 1. an der Trophée Baracchi

### [[1967]]

* Stonneweltrekord zu Roum
* 1. an der Trophée Baracchi

### [[1968]]
* 1. an der 8. Etapp (b) am Paris-Nice
* 1. am G.P. Baden-Baden

### [[1969]]

* Weltmeeschter an der Poursuite (Pist)

### [[1970]]

* 1. am Grand Prix de Wallonie

### [[1971]]
* 1. am Generalklassement vum Tour d'Espagne
* 1. an der Flèche Hesbignonne Cras Avernas
* 2. am Generalklassement vum Tour de Luxembourg

### [[1973]]
* 1. am Grand Prix Pino Cerami

### [[1974]]

* 1. am Prolog vum Tour de Belgique
* 1. an der 5. Etapp vum Tour de Belgique

### [[1976]]
*1. an der 17. Etapp vum Tour de France

## Participatiounen um Tour de France
*Tour de France 1963 – 21.
*Tour de France 1966 – 32. a Gewënner vun der 19. Etapp
*Tour de France 1968 – 3.
*Tour de France 1969 – 57.
*Tour de France 1971 – 58.
*Tour de France 1976 – 77. a Gewënner vun der 17. Etapp

## Ekippen
*1962 - Peugeot-BP-Dunlop
*1963 - Peugeot-BP
*1964 - Peugeot-BP
*1965 - Peugeot-BP-Michelin
*1966 - Peugeot-BP-Michelin
*1967 - Peugeot-BP-Michelin
*1968 - Peugeot-BP-Michelin
*1969 - Peugeot-BP-Michelin
*1970 - Peugeot-BP-Michelin
*1971 - Peugeot-BP-Michelin
*1972 - Peugeot-BP-Michelin
*1973 - Peugeot-BP-Michelin
*1974 - Watney-Maes
*1975 - TI-Raleigh
*1976 - Lejeune-BP
*1977 - Lejeune-BP
*1978 - Old Lords-Splendor
Philippe Thys

De **Philippe Thys**, gebuer den 8. Oktober 1890 zu Anderlecht, a gestuerwen de 16. Januar 1971 zu Bréissel, war e belsche Vëlossportler a Spezialist vun Endurance-Courssen.

## Biographie
*Profi vun: 1911 bis 1927.
*Spëtznumm: *Le basset*
*Hie war den éischte Coureur deen den Tour de France dräimol gewonnen huet.
*No senger Profiscarrière war hie Garagiste an hat e Vëlosgeschäft, an huet och nach Autobusreesen organiséiert.

## Palmarès
**[[1910]]**
* Belsche Champion am Cyclo-Cross

**[[1911]]**
* 1. bei Paris - Turin
* 1. bei Paris - Toulouse
* 1. um Circuit Peugeot

**[[1913]]**
1. am Generalklassement vum Tour de France

**[[1914]]**
* 1. am Generalklassement vum Tour de France
* 1. bei Paris-Menin
* 3. bei Paris-Tours

**[[1917]]**
* 1. bei Paris-Tours
* 1. am Giro di Lombardia

**[[1918]]**
*1. bei Paris-Tours

**[[1919]]**
* 1. bei Six-Jours de Bruxelles
* 2. bei Paris-Roubaix

**[[1920]]** 
* 1. am Generalklassement vum Tour de France 1920

**[[1921]]**
* 1. am Critérium des As
* 1. bei Paris - Lyon (an der Ekipp)
* 3. bei Bordeaux-Paris

**[[1922]]**
* 1. bei Paris - Lyon (an der Ekipp)

**[[1923]]**
* 1. bei Paris - Lyon (an der Ekipp)

## Resultater beim Tour de France
*Tour de France 1912: 6.
*Tour de France 1913: 1.
*Tour de France 1914: 1.
*Tour de France 1919: Opginn an der éischter Etapp
*Tour de France 1920: 1.
*Tour de France 1921: Opginn an der zweeter Etapp
*Tour de France 1922: 14.
*Tour de France 1923: Opginn an der néngter Etapp
*Tour de France 1924: 11.
*Tour de France 1925: Opginn an der néngter Etapp
Georges Passerieu

De **Georges Passerieu**, gebuer den 18. November 1885 zu London, a gestuerwen de 5. Mee 1928 zu Peray a Frankräich, war e franséische Vëlossportler.

## Palmarès

#### [[1906]]

* 2. am Tour de France + 2 Etappen
#### [[1907]]
* 1. am Paris-Roubaix
* 1. am Paris-Tours
* 4. am Tour de France + 2 Etappen

#### [[1908]]
* 1. am Paris - Douai
* 3. am Tour de France + 3 Etappen
#### [[1909]]
* 1. am Paris - Dijon
#### [[1913]]
* 2. bei Paris-Tours
Grand Prix Forteresse

De **Grand Prix Forteresse** war eng Biergcourse am Vëlossport zu Lëtzebuerg an de Joren 1957 an 1958

## Podiumen
Lucien Petit-Breton

De **Lucien Mazan**, genannt **Lucien Petit-Breton**, gebuer den 18. Oktober 1882 zu Plessé an der Loire-Inférieure, a gestuerwen den 20. Dezember 1917 zu Troyes, war e franséische Vëlossportler an Tour de France-Gewënner.

## Biographie

Dem Lucien säi Papp war an Argentinien ausgewandert. De Lucien huet zu Buenos Aires fir d'éischt bei Kompetitioune matgemaach a seng Succèsen hunn him de Spëtznumm *El Breton* abruecht, deen hien och bäigehalen huet fir seng sportlech Aktivitéite viru sengem Papp, deen net ganz begeeschtert vum Vëlossport war, ze verstoppen.
 
Nodeem hien a Frankräich zeréckkomm war fir säi Militärdéngscht ze maachen huet hien eng professionell Vëloscarrière ugefaangen. Well nach en anere Coureur *Breton* geheescht huet, huet hien de Pseudonym *Petit-Breton* ugeholl, an deen Numm och spéider u säi Bouf weiderginn. Hie gëtt an de Cyclistekreesser awer och nach dacks *l'Argentin* genannt.

Hie fänkt seng Karriär 1902 bei de Profien un a gewënnt 1904 op der Pist de Bol d'Or. Dat Joer duerno stellt hien zu Paräis um Buffalo Vëlodrome en neie Stonneweltrekord op mat enger Moyenne vun 41,110&nbsp;km. Duerno gewënnt hien 1906 Paris-Tours, 1907 déi éischt Editioun vu Milano-Sanremo, an zweemol den Tour de France (1907 an 1908), woubäi hien 1907 zwou Etappe gewënnt an 1908 fënnef Stéck.

De Lucien Petit-Breton war den éischte Coureur deen den Tour zweemol hannernee gewonnen huet.

Hie bleift bis 1914 an der Course a gëtt dat Joer no néng Etappen op. Den Éischte Weltkrich mécht senger Karriär en Enn.

Hie stierft un der Front 1917 an engem Autosaccident.

Seng zwéi Bridder de Paul an den Anselme waren och gutt Vëlossportler, grad sou wéi säi Bouf den Yves Petit-Breton deen am Tour vun 1948 Sportsdirekter vun der Ekipp de l'Ouest war.

2004 gouf hien an d'Lëscht vun de Gloires du sport opgeholl.
## Palmarès
#### [[1902]]
* 2. am Bol d'Or
#### [[1904]]
*1. am Bol d'Or: 852&nbsp;km a 24 Stonnen
#### [[1905]]
* Stonneweltrekord: 41,110&nbsp;km um Buffalo Vëlodrome zu Paräis
* Weltrekord op 20&nbsp;km: 28' 59" 4
* Weltrekord op 10&nbsp;km: 14' 04" 4 (1905)
#### [[1906]]
* 1. bei Paris-Tours
#### [[1907]]
* 1. am Tour de France: 1907, 1908
* 1. a Milano-Sanremo
* 2. a Paris - Hedin
#### [[1908]]
* 1. am Tour de France
* 1. am Paris-Bruxelles
* 1. am Tour de Belgique (e gewënnt 4 Etappen)
#### [[1909]]
* 1. am Tour de Catalogne
* 1. am Tour de Tarragone
* 1. am Buffalo-Cup
#### [[1910]]
* 3. an der franséischer Stroosseweltmeeschterschaft
#### [[1912]]
* 2. bei Bordeaux-Paris
* 3. bei Paris-Tours
* 3. bei Paris-Menin

## Resultater am Tour de France
*Tour de France 1905: 5. am Generalklassement
*Tour de France 1906: 4. am Generalklassement
*Tour de France 1907: 1. am Generalklassement
*Tour de France 1908: 1. am Generalklassement
*Tour de France 1910: Opginn an der 7. Etapp
*Tour de France 1911: Opginn an der 1. Etapp
*Tour de France 1912: Opginn an der 2. Etapp
*Tour de France 1913: Opginn an der 14. Etapp
*Tour de France 1914: Opginn an der 9. Etapp

## Resultater am [[Giro d'Italia]]
* Giro d'Italia 1910: Opginn
* Giro d'Italia 1911: Opginn 1 Etapp gewonnen
Tour de France 1924

Den 18. Tour de France gouf vum 22. Juni bis den 20. Juli 1924 op 15 Etappe mat enger Totaldistanz vu 5.425&nbsp;km. gefuer.

## Allgemenges
*Den Ottavio Bottecchia ass den éischten Italieener deen den Tour de France gewënnt. Hie gewënnt och 4 Etappen op dësem Tour.
*De Bottecchia ass och den eenzege Coureur dee bis elo de Maillot jaune vun Ufank bis un d'Enn um Bockel hat.
*Den Henri Pélissier, Gewënner vum Joer virdrun, gëtt zesumme mat sengem Brudder Francis op fir domat géint d'Reglement ze protestéieren.
*D'Coureure sinn an 3 Kategorien agedeelt: 43 Stéck an der 1. Kategorie, 12 an der Zweeter an 102 an der Kategorie *touristes-routiers*.

Den Omer Huyse ass zum Schluss de Beschtklasséierten an der 2. Kategorie an den Ottavio Pratesi ass de beschten *touriste-routier*.
*Moyenne vum Gewënner: 23,972&nbsp;km/h.

## D'Etappen

## Generalklassement
Ottavio Bottecchia

Den **Ottavio Bottecchia**, gebuer den 1. August 1894 a gestuerwen de 15. Juni 1927, war en italieenesche Vëlossportler an zweemol Gewënner vum Tour de France.

Den Ottavio Bottecchia, huet den Tour de France vun 1924 an dee vun 1925 gewonnen, nodeem hien 1923 zweete gi war.

Hien huet am Ganzen 9 Etappe gewonnen (1x 1923, 4 × 1924, 4 × 1925).

De Bottecchia war den éischten Italieener deen den Tour gewonnen huet.

Den Ottavio Bottecchia gouf 1927 vun engem Wënzer op enger Strooss a Venetien ëmbruecht.

Hie war de Brudder vum Giovanni Bottecchia.
### Spëtznumm

* *Le bûcheron du Frioul*
Luxembourg-Nancy

**Luxembourg-Nancy** ass eng fréier Vëloscourse, déi tëscht 1911 an 1954 an onreegelmässegen Ofstänn gefuer ginn ass. D'Course gouf och net ëmmer an der selwechter Richtung gefuer an och eng Kéier an zwou Etappen.

## Podiumen
Metz-Luxembourg

**Metz-Luxembourg** war eng Vëloscourse, déi nëmmen eng Kéier gefuer gouf an zwar 1945.

## Podium
* 1. Jeng Kirchen 
* 2. Mett Clemens 
* 3. Jean Igel
Mur de Huy

De **Mur de Huy** ass eng Strooss zu Huy an der Belsch.

D'Strooss, déi mat hirem richtegen Numm *Chemin des chapelles* heescht (well 7 Kapellen derlaanscht stinn), krut den Numm *Mur de Huy* duerch de Vëlossport, well op der Kopp d'Arrivée vun der Flèche wallonne ass an d'Strooss ganz géi ass.

Den Ufank ass op der *Place St. Denis* op der Gafel mat der *Rue des Remparts* an d'Enn ass am Quartier *Sarte* nieft der Kierch *Notre-Dame de la Sarte*. 
## Detailer

* Héicht: 204 m 
* Depart: Huy 76 m 
* Ënnerscheed: 128 m
* Längt: 1,3&nbsp;km
* Pente: Moyenne 9,8 %, Maximum a 26 %
Tour de France 1907

De fënneften Tour de France ass 1907 tëscht dem 8. Juli an dem 4. August iwwer eng Totaldistanz vu 4.488&nbsp;km a 14 Etappe gefuer ginn.
 
## Allgemenges

* D'Generalklassement ass no Punkten.
* Den Depart vum Tour ass zu Paräis um Pont Bineau an d'Arrivée am Parc des Princes.
* 1907 ass fir d'éischt eng Arrivée an enger Stad baussent Frankräich an zwar zu Metz dat déizäit zu Däitschland gehéiert huet.
* De 26. Juli, gëtt den Émile Georget vun de Course-Commissairë mat 50 Punkte gestrooft, just an deem Ament wéi hien Éischten am Generalklassement war, well en op der Etapp Toulouse – Bayonne de Vëlo gewiesselt hat wat déizäit, dem Reglement no, streng verbuede war, an de Lucien Petit-Breton ass op d'éischt Plaz gerutscht. D'Ekipp Alcyon hat protestéiert a gesot si géif sech aus dem Tour zeréckzéie wann de Coureur net bestrooft géif. D'Ekipp vum Georget a Petit-Breton, Peugeot huet awer den Tour gewonne mat de 5 éischte Plazen am Generalklassement.

## D'Etappen
 
## Generalkassement
Tour de France 1913

Den 11. Tour de France gouf vum 29. Juni bis de 27. Juli 1913 a 15 Etappe gefuer mat enger Totaldistanz vu 5.388&nbsp;km.

## Allgemenges
*D'Generalklassement gouf erëm op d'Zäit gemaach an dee System blouf definitiv bestoen.
*Den Depart vum Tour war zu Boulogne-Billancourt an d'Arrivée am Parc des Princes. Et war fir d'éischt wou den Tour den ëmgedréinte Wee gefuer ass.
*Den Tour vun 1913 war markéiert duerch Accidenter a ganz vill Abandonen.
*Trotzdeem datt déi aner Ekippe sech zesummegedoen hate fir d'Ekipp Peugeot kleng ze kréien, konnt dës Ekipp awer déi 3 éischt Plazen am Generalklassement besetzen.
*Den Eugène Christophe, dee mat sengem Coequipier Thys an der Etapp vu Luchon ugaange war a virtuellen Éischten um Tourmalet war, hat do onglécklecherweis seng Gafel gebrach. Well all Hëllef verbuede war huet hie seng Gafel selwer bei engem Schmadd gefléckt. Hien hat all Chancen op den Tourgewënn verluer, mä en ass an d'Geschicht vum Tour agaangen.
*De Lucien Petit-Breton, vun der Ekipp « Automoto », war nach am Kampf fir d'Schlussklassement wéi en huet missen an der 14. Etapp opginn well hie schwéier gefall war. An der selwechter Etapp ass och dee bis dohin Éischten am General, de Philippe Thys, gefall an dat huet hien 10 Minutte kascht. Hie blouf awer ganz knapps vir am Generalklassement.
*Moyenne vum Gewënner: 27,23&nbsp;km/h.

## D'Etappen

## Generalklassement
Dominique Urbany

Den **Dominique Urbany**, gebuer den 29. Mäerz 1903 zu Rëmeleng, a gestuerwen den 21. Oktober 1986 zu Lëtzebuerg, war e lëtzebuergesche Schoulmeeschter a (KPL) -Politiker. Den Dominique Urbany war de Papp vum René Urbany a vun der Yvonne Frisch-Urbany.

## Biographesch Daten
* 1930-1986: Member vun der KPL Parteileedung
* 1935-1965: Generalsekretär vun der KPL
* 1965-1976: President vun der KPL
* 1945 Member vun der *[[Assemblée consultative vun 1945 (Lëtzebuerg)|Assemblée consultative]]*
* 1945-1946, 1948-1958, 1959-1968: Deputéierten an der Chamber
* 1946-1947: Minister fir Ëffentlech Virsuerg a Gesondheet an der Regierung vun der Nationaler Unioun

## Auszeechnungen
* Lenin-Uerden
* 

## Um Spaweck
Martin Crimp

De **Martin Crimp**, gebuer de 14. Februar 1956 zu Dartford an der Grofschaft Kent, ass en engleschen Theaterschrëftsteller.

De Martin Crimp wiisst zu London an am West Yorkshire op, a geet duerno op d'Universitéit vu Cambridge studéiere wou en 1978 en Ofschloss mécht.

De Martin Crimp fänkt an den 80er Joren u mat schreiwen a seng éischt Stécker ginn am *Orange Tree Theatre* zu Richmond, an de Faubourge vu London opgefouert (do wou hien déizäit gewunnt huet). Dës Stécker sinn:

*Living Remains (1982)
*Four Attempted Acts (1984)
*Definitely the Bahamas (1987)
*Dealing With Clair (1998)
*Play With Repeats (1989)

An de 90er Jore gi seng Stécker méi bekannt a si ginn am *Royal Court Theatre* gespillt:
 
*No One Sees the Video (1990)
*Getting Attention (1991)
*Attempts on her Life (1997)
*The Country (2000)
*Face to the Wall, ê Stéck vu 15 Minutten (mars 2002)

1993 krut hien den *John Whiting Award for Drama*.

De Martin Crimp ass och nach Iwwersetzer, sou huet ënner anerem Texter vum Genet, Molière an Ionesco iwwersat.
### Aktuelles

Bis de 6. Dezember 2006 gouf dem Crimp säi Stéck *The country* (Auf dem Land) am Tun Deutsch Sall zu Bouneweg ënner der Direktioun vum Germain Wagner opgefouert.
René Urbany

De **René Urbany**, gebuer de 7. Februar 1927 zu Beesslek, a gestuerwen den 10. Oktober 1990 zu Lëtzebuerg, war e lëtzebuergesche Journalist a Politiker (KPL). Hie war de Jong vum Dominique Urbany.

## Biographesch Donnéeën
* 1970-1990: Direkter vun der Zeitung vum Lëtzebuerger Vollek
* 1975-1990: (bis zu sengem Doud) Deputéierten
* 1966-1979 an 1988-1989: Member vum Gemengerot vun der Stad Lëtzebuerg
* Vun 1976 u President vun der KPL

## Fir ze liesen
* René Urbany: *"Dem Här an de Frack gegraff". Mit spitzer Feder gegen Obskurantismus, Heuchelei und Unverstand*, Coopérative Ouvrière de Presse et d'Editions, Lëtzebuerg 1987

## Kuckt och
* Léiffrächen
Arminianismus

Den **Arminianismus** ass eng theologesch Opfassung déi sech am 17. Joerhonnert am reforméierte Protestantismus entwéckelt. Hiren Numm krut se duerch den Hermann Armenzoon genannt Jacobus Armenius (* 1560 † 1609) dee vu 1588 u Paschtouer zu Amsterdam war an duerno vu 1603 u Professer zu Leyde. Hie probéiert déi kalvinistesch Iddie vun der Virbestëmmung ofzeschwächen. Seng Iddien entwéckele sech awer eréischt richteg no sengem Doud. Seng Unhänger, d'Arminianisten, koumen haaptsächlech aus der Landbourgeoisie a si ginn zu den éischten Toleranzapostele gerechent.
Tour de France 1909

De siwenten Tour de France gouf vum 5. Juli bis den 1. August 1909 mat 14 Etappen op enger Totaldistanz vu 4.497&nbsp;km gefuer.

## Allgemenges

*D'Generalklassement ass no Punkten.
*Den Depart ass um Pont de la Jatte an d'Arrivée am Parc des Princes. De Parcours ass de selwechte wéi d'Joer virdrun.
*Moyenne vum Gewënner: 28,658&nbsp;km/h
*Et ass fir déi éischt Kéier datt en Auslänner den Tour gewënnt.
*De Lëtzebuerger François Faber gewënnt den Tour mat engem Total vun nëmme 37 Punkten.
*D'Ekipp « Peugeot » war 1909 net um Tour dobäi soudatt sech en neie Successeur profiléiere konnt. D'Ekipp Alcyon mécht do de beschten Androk. An dëser Ekipp fueren de Lëtzebuerger François Faber, de Belsch Cyrille Van Hauwaert an d'Fransouse Louis Trousselier, Gustave Garrigou, Paul Duboc a Jean Alavoine. Hir Géigner sinn, « Nil-Supra », « Biguet-Dunlop », « Le Globe », an d'italieenesch Ekippen « Legnano », « Felsina » an « Atala ». De Plotto gëtt awer zum gréissten Deel vun *Indépendante* gestallt.

Alcyon dominéiert vun Ufank bis un d'Enn an huet zum Schluss fënnef Coureuren op de fënnef éischte Plazen an de sechsten aus der Ekipp ass op der aachter Plaz.

## D'Etappen

## Generalklassement
Tour de France 1908

De 6. Tour de France gouf vum 13. Juli bis den 9. August 1908 gefuer. Mat 14 Etappen huet en eng Total Längt vu 4. 488&nbsp;km.

## Allgemenges

* D'Generalklassement gëtt no Punkte gemaach an net op d'Zäit. 
* Den Depart vum Tour ass zu Paräis um Pont de la Jatte an d'Arrivée ass am Parc des Princes. Ausser dem Depart deen op eng aner Bréck verluecht gouf ass de Parcours dee selwechte wéi d'Joer virdrun.
* Moyenne vum Gewënner: 28,740&nbsp;km/h
* D'Majoritéit vum Plotto gëtt nach ëmmer vun individuelle Coureure gestallt, awer d'Ekippen déi vun Ufank un dobäi ware liwwere sech en haarde Kampf. Schonn 1907 waren Alcyon a Peugeot déck Rivalen. Mä och 1908 konnt d'Ekipp vu Sochaux sech duerchsetzen (Alcyon war net méi sou staark wéi 1907 a Labor hat net genuch Erfarung), soudatt um Schlussklassement Peugeot véier Coureuren op de véier éischte Plazen hat.

## D'Etappen
François Simon

De **François Simon**, gebuer den 10. September 1887 zu Stengefort, a gestuerwen den 9. Oktober 1965 an der Stad Lëtzebuerg, war e lëtzebuergesche Politiker an Ingenieur.

Hie war zanter 1933 Direkter vun de Ponts et Chaussées an, als Member vun der CSV, vun 1950 bis 1951 Wirtschafts- a Landwirtschaftsminister an der Regierung Dupong-Schaus-Bodson, wou en den Aloyse Hentgen ersat huet, deen aus gesondheetleche Grënn zeréckgetruede war.

Am September 1960 gouf hie President vun der Protection Civile.

## Gielercher
* 
* 
* 
* 
* 

## Kuckt och
* Lëscht vun de lëtzebuergesche Regierungsmemberen
Guillaume Konsbruck

De **Guillaume Konsbruck**, gebuer den 3. September 1909 zu Hueschtert, a gestuerwen den 3. Oktober 1983 an der Stad Lëtzebuerg, war e lëtzebuergeschen Offizéier, Politiker a Manager bei der Arbed.

De Guillaume Konsbruck war *Aide de Champ* vun der Groussherzogin Charlotte a gouf am Februar 1945, an der Regierung vun der Befreiung, Minister fir Ravitaillement a Wirtschaft, e puer Méint duerno och fir Landwirtschaft, Handel, Industrie a Beruffer.

Am November 1945, no de Chamberwalen, gouf en, an der Regierung vun der Nationaler Unioun, nees Minister fir Wirtschaft a Ravitaillement. Hien ass Minister bliwwe bis den 29. August 1946, wéi hien duerch de Lambert Schaus ersat gouf.

## Gielercher
* 
* 
* 
* 

## Kuckt och
* Lëscht vun de lëtzebuergesche Regierungsmemberen
Étienne Schmit

Den **Étienne Schmit**, gebuer den 22. Oktober 1886 zu Rammerech, a gestuerwen den 19. Dezember 1937 an der Stad Lëtzebuerg, war e lëtzebuergesche Jurist a Politiker.

## Liewen a Karriär

Den Étienne Schmit war am Ufank vu senger berufflecher Karriär Affekot um Barreau zu Lëtzebuerg. Duerno gouf hien d'éischt Friddensriichter an duerno Substitut ier hie President vum Tribunal de commerce ginn ass.

Hie war vun 1925 bis 1926 Generaldirekter (Minister) fir Finanzen a Bildung an der Regierung Prüm, vun 1932 bis 1936 Generaldirekter fir Bauten, Handel an Industrie an der Regierung Bech an 1937, vum 5. November bis zu sengem Doud, den 19. Dezember, Minister fir den Interieur, Handel, Industrie an Transport an der Regierung Dupong-Krier.

Hie war och vun 1929 bis 1931 am Gemengerot vun der Stad Lëtzebuerg.

Den Étienne Schmit war de Papp vun der Yvonne Schmit (1910-2003), der Fra vum Lucien Wercollier.

Hien ass um Nikloskierfecht um Lampertsbierg begruewen.

## Éierung

Zu Kietscht, um Rond-Point deen no him genannt ass (place Étienne Schmit) steet e Monument mat engem Buste vum Étienne Schmit.

## Gielercher
* 
* 
* 
* Grand-Officier vum Ordre du Christ du Portugal
* 
* 
* 

## Kuckt och
* Lëscht vun de lëtzebuergesche Regierungsmemberen
Vizille

**Vizille** ass eng franséisch Gemeng a Stad am Departement Isère, an der Regioun Auvergne-Rhône-Alpes.

## Geographie
Vizille huet eng Fläch vun 10,51 km² an hat 1999 26.761 Awunner.

## Geschicht
Vizille war eng befestegt Uertschaft, déi *Oppidum Antiquum* housch. No der réimescher Eruewerung gouf eng Strooss derduerch gebaut, déi vu Suze op Grenobel goung. Mä d'Allobrogen, déi do gewunnt hunn, hunn de Réimer de Passage méi wéi eemol streideg gemaach.
 
Geschwënn awer gouf d'Oppidum zur *Castra Vigiliae*, engem Militärposten um Kiem. Am 10. Joerhonnert huet se zum Deel der Abtei vu Cluny gehéiert. Vizille gouf an de Reliounskricher vun de Protestanten besat, fir dann nees un d'Katholicken zeréckzegoen.

Bekannt ass Vizille virun allem doduerch, datt do den 21. Juli 1788 déi dräi Stänn zesummekoumen. Déi als *Assemblée de Vizille* bekannt Versammlung, déi vu biergerlechen Notabelen aus der Géigend vu Grenobel zesummegeruff gi war, bestoung aus 50 Vertrieder vum Klerus, 165 Adelegen an 276 Vertrieder vum Drëtte Stand. Si hu gefuerdert, datt d'Generalstänn aberuff sollte ginn, an datt do jiddwereen eng Stëmm hätt (an net just all Stand).

## Kuckeswäertes
* *Musée de la Révolution française*

## Bekannt Leit
* Alain Carignon, Buergermeeschter vu Grenobel an zweemol Minister an der Fënnefter Republik.

## Jumelagen
*  Venaria Reale (Italien)
*  Vöhringen (Däitschland).

## Um Spaweck

* Site vun der Stad Vizille
* De ''Musée de la Revolution française''
Eternal Tango

**Eternal Tango** war eng lëtzebuergesch Rockgrupp déi tëscht 2002 an 2012 existéiert huet.

## Bandgeschicht

D'Grupp gouf am Joer 2002 zu Diddeleng gegrënnt. Hir éischt CD koum 2004 als Split zesumme mat der Grupp Spyglass eraus a gouf vun der däitscher Musekzäitschrëft *Visions* als Demo vum Mount presentéiert.

No enger längerer kreativer Paus huet Eternal Tango sech 2006 an neier Formatioun, mat neiem Konzept an engem neie Sound zeréckgemellt. De Sound vun Eternal Tango gouf dunn zu engem Mix aus melodeschem a metallic gesprëtztem emotionale Pop-Hardcore. No enger erfollegräicher Serie vu Concerten am August 2006 a Portugal, huet Eternal Tango am November 2006 de bekannten internationale *Battle of the Bands* Contest gewonnen a konnt bei der Taste of Chaos Show zu Köln virun iwwer 3000 Leit mat Gruppe wéi Underoath, Taking Back Sunday, Anti-Flag, Saosin a Fire in the Attic optrieden.

Nodeem d'Grupp de 24. November 2006 an der Rockhal d'Finall vum Printemps de Bourges fir Lëtzebuerg a Loutrengen gewonnen hat, ass Eternal Tango do a Frankräich am Abrëll 2007 opgetrueden. De selwechte Mount koum hiren éischte Studiosalbum *First Round at the Sissi Café* op de Maart. De Rescht vum Joer si si op aneren nationalen an internationale Festivaller opgetrueden, dorënner op der Fête de la Musique zu Diddeleng, um Rock um Knuedler an am Kader vun der Taste of Chaos-Europatour ënner anerem zu Lëtzebuerg an zu Köln.

Beim Elie Music Award 2007 ware si 4-mol nominéiert an hunn nieft dem Publikumspräis fir de beschte Live-Optrëtt och nach an der Kategorie "Rock & Pop" en Elie mat heem kënnen huelen. Vum 3. Dezember 2007 un war op der Grupp hirer MySpace-Säit hiren éischten offizielle Videoclip (*Narya Narya...So Glad You Found Your Way*) zegesinn, an deem och dat lëtzebuergescht Model Mandy Graff matgewierkt huet.

2009 huet Eternal Tango de Musekslabel *Golden Fox* gegrënnt an d'Joer drop hiren zweete Studiosalbum *Welcome to the Golden City* verëffentlecht, vun deem d'Singelen *Da/Da* (2010) a *Ronny Roy Johnson* (2011) ausgekoppelt goufen. Och am Govinda van Maele sengem Documentaire *[[We Might as Well Fail]]* si si virkomm.

Den 22. November 2012 huet d'Band an engem Communiqué matgedeelt, datt si sech no hirem leschte Concert, den 22. Dezember 2012 am Atelier, géif opléisen. Als lescht Verëffentlechung ass den 23. Dezember 2012 d'Single *New Beginning* erauskomm.

Fir déi lescht Editioun vum Food for Your Senses huet d'Band am Mee 2019 en exzeptionelle Comeback gemaach.

## Gielercher
* 2007 Den Elie Music Award an der Kategorie "*Best Rock & Pop*" souwéi de Publikumspräis fir de beschte Live-Optrëtt.

## Discographie
### Albumen
* 2004: *Spyglass / Eternal Tango* (Split)
* 2007: *First Round at the Sissi Café*
* 2010: *Welcome to the Golden City*

### Singelen
* 2007: *Narya Narya...So Glad You Found Your Way* (nëmme Museksvideo)
* 2010: *Da/Da*
* 2011: *Ronny Roy Johnson*
* 2012: *New Beginning*